Diari Oficial de la Generalitat Valenciana


Sumari del DOGV 9621, del 20-06-2023 (2023/6891)

RESOLUCIÓ de 15 de juny de 2023, de la Direcció General d'Agricultura, Ramaderia i Pesca, per la qual es convoquen les ajudes a les agrupacions de defensa sanitària ramaderes per a l'exercici 2023.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9621

Data del DOGV
:   20-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6891


Data del document
:   15-06-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 15 de juny de 2023, de la Direcció General d'Agricultura, Ramaderia i Pesca, per la qual es convoquen les ajudes a les agrupacions de defensa sanitària ramaderes per a l'exercici 2023. [2023/6891]  
En data 30 de maig de 2023, es va publicar en el DOGV l'Ordre 15/2023, de 24 de maig, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableix el procediment de concessió i pagament de les ajudes destinades a les agrupacions de defensa sanitària ramaderes.  
Aquesta disposició s'ajusta al que es disposa en el Reglament (UE) 2022/2472, de la Comissió, de 14 de desembre de 2022 (DO L 327, de 21.12.2022), pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior, en aplicació dels articles 107 i 1089 del Tractat de Funcionament de la Unió Europea.  
En l'articulat de l'esmentada ordre es disposa que anualment seran publicades les convocatòries de l'ajuda per la persona titular de la direcció general competent en matèria de ramaderia i en aquestes s'establiran el termini de presentació de sol·licituds, els mòduls per al càlcul de la subvenció d'acord amb les disponibilitats de la línia pressupostària, i també la informació relativa a la sol·licitud, disponibilitat, forma de presentar-la, i la documentació requerida en el procediment, juntament amb l'enllaç corresponent de les seus electròniques de la Generalitat.  
  
Vist que la Direcció General d'Agricultura, Ramaderia i Pesca, d'acord amb el que s'estableix en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i en el Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, és competent en matèria d'ajudes a la producció animal.  
El crèdit pressupostari disponible per a aquestes ajudes correspon al programa 714.80, Agricultura i ramaderia, capítol 4, línia S 3082000, «Ordenació i millora de la producció agrària».  
Per tant, i amb la finalitat de procedir al tràmit de convocatòria de les ajudes per a l'exercici 2023 i establir el procés de sol·licitud i tramitació de les ajudes esmentades, es publica aquesta resolució, resolc:  
  
  
Apartat primer. Objecte  
1. Convocar per a l'exercici 2023 les ajudes a les agrupacions de defensa sanitària ramaderes de la Comunitat Valenciana (d'ara en avant ADSG), les bases reguladores de les quals estan contingudes en l'Ordre 15/2023, de 24 de maig, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableix el procediment de concessió i pagament de les ajudes destinades a les agrupacions de defensa sanitària ramaderes (DOGV 9606, 30.05.2023).  
2. Les actuacions subvencionables seran les executades fins al dia 30 de setembre del 2023, i comunicades d'acord amb la Resolució de 3 de febrer de 2023, del director general d'Agricultura, Ramaderia i Pesca, per la qual s'aprova el Pla anual zoosanitari per al 2023 de la Comunitat Valenciana i altres actuacions complementàries, i que consten indicades en l'article 3 de l'Ordre 15/2023, de 24 de maig.  
  
Apartat segon. Línia pressupostària i import total  
Les ajudes convocades per aquesta resolució es concediran amb càrrec a la línia S 3082000 del capítol IV, del programa 714.80. Agricultura i ramaderia, per un import total màxim de 847.000,00 € per a l'any 2023.  
  
Apartat tercer. Import màxim de l'ajuda  
L'import màxim de l'ajuda serà de:  
a) Fins a 32.000 € per ADSG, per a les inversions corresponents als programes obligatoris que es descriuen en el Pla anual zoosanitari vigent l'any 2023.  
b) Fins a 4.000 € per cada programa voluntari, i no seran auxiliables més de dos programes voluntaris per ADSG.  
  
Apartat quart. Distribució d'imports  
La distribució de l'import màxim a concedir i justificar per cada sol·licitud d'ajuda serà:  
a) Fins a un 80 % per a les despeses subvencionables de l'article 3.1 a) de l'esmentada Ordre 15/2023, de 24 de maig. En cas de no consumir-se íntegrament, podrà ser utilitzat en la resta de les despeses subvencionables.  
b) Un 20 % per a les despeses subvencionables de l'article 3.1 b), c), d), si escau.  
  
Apartat cinqué. Modulació de les ajudes  
La modulació per al càlcul de la quantia de les ajudes serà el següent:  
1. Modulació de programes obligatoris.  
a) Boví:  
- 35 € per cada explotació integrant en l'ADSG i 2,5 € per UGM. Es consideraran les UGM corresponents al cens mitjà d'engreix en engreixadors independents en els últims sis (6) mesos, i al cens reproductor.  
  
- 50 € per explotació mostrejada per al diagnòstic diferencial de brucel·losi en cas d'avortaments, amb un màxim de 150 € per ADSG.  
- 8 € per reproductor primovacunat contra febre Q, i 4 per cada revacunació, després de confirmació oficial de febre Q en l'explotació registrada, en els casos en què la vacuna no siga subministrada pel servei veterinari oficial.  
- 30 € per cada animal al qual es realitzen les proves diagnòstiques contra tuberculosi amb un màxim total de 300 € per control en un acte únic en una explotació de boví contra la tuberculosi dels moviments d'entrada en engreixadors sol·licitada pel servei veterinari oficial, segons s'indica en l'annex II 1,2,3, d) del vigent Pla anual zoosanitari.  
  
Amb vista a l'eficiència i el benestar animal, en la mesura que siga possible, els controls i les actuacions anteriors s'agruparan en el mateix dia.  
b) Oví:  
- 35 € per cada explotació integrant en l'ADSG i 9 € per UGM. Es consideraran les UGM corresponents al cens de reproductores i any.  
  
- 8 € per reproductor primovacunat contra febre Q, i 4 per cada revacunació, després de confirmació oficial de febre Q en l'explotació registrada, en els casos en què la vacuna no siga subministrada pel servei veterinari oficial.  
- 50 € per explotació mostrejada per al diagnòstic diferencial de brucel·losi en cas d'avortaments, amb un màxim de 150 € per ADSG.  
c) Caprí:  
- 35 € per cada explotació d'aptitud càrnia o mixta, integrant en l'ADSG, i 9 € per UGM. Es consideraran les UGM corresponents al cens de reproductores i any.  
- 45 € per cada explotació d'aptitud làctia integrant en l'ADSG, i 9 € per UGM. Es consideraran les UGM corresponents al cens de reproductores i any.  
- 8 € per reproductor primovacunat contra febre Q, i 4 per cada revacunació, després de confirmació oficial de febre Q en l'explotació registrada, en els casos en què la vacuna no siga subministrada pel servei veterinari oficial.  
- 50 € per explotació mostrejada per al diagnòstic diferencial de brucel·losi en cas d'avortaments, amb un màxim de 150 € per ADSG.  
d) Porcí:  
- 35 € per cada explotació integrant en l'ADSG i 1 € per UGM. Es consideraran les UGM corresponents a les places en transició i engreixador independent i any, i al cens de reproductores i any.  
e) Cunícola:  
- 35 € per cada explotació integrant en l'ADSG i 30 € per UGM. Es consideraran les UGM corresponents al cens de reproductores i any.  
  
f) Equí:  
- 35 € per cada explotació integrant en l'ADSG i 3 € per UGM. Es consideraran les UGM corresponents al cens mitjà d'engreix en engreixadors independents, i al cens reproductor.  
g) Apícola:  
- 12 € per cada explotació integrant en l'ADSG i 0,85 € per UGM. Es consideraran les UGM corresponents al cens de ruscos i any.  
  
- 100 € per cada explotació inclosa en el Programa nacional de vigilància sobre les pèrdues de colònies d'abelles.  
  
2. Modulació dels programes voluntaris.  
Per a les explotacions incloses en l'ADSG que desenvolupen els programes nacionals voluntaris o els programes voluntaris aprovats d'acord amb l'apartat 11 de l'annex II del vigent Pla anual zoosanitari.  
  
a) Agalàxia contagiosa en oví caprí:  
- 300 € per cada explotació i 6 € per UGM de les explotacions incloses.   
b) Rinotraqueïtis infecciosa bovina:  
- 100 € per explotació i 3 € per UGM d'explotacions incloses.  
d) Paratuberculosi ovina i caprina:  
- 100 € per explotació i 3 € per UGM d'explotacions incloses.  
e) Paratuberculosi bovina:  
- 100 € per explotació i 3 € per UGM d'explotacions incloses.  
f) Diarrea vírica bovina (BVD):  
- 100 € per explotació i 3 € per UGM d'explotacions incloses.  
g) Neosporosi bovina:  
- 100 € per explotació i 3 € per UGM d'explotacions incloses.  
h) Síndrome respiratòria i reproductiva porcina (PRRS):  
- 100 € per explotació i 3 € per UGM d'explotacions incloses.  
  
Apartat sisé. Terminis  
1. El termini de presentació de les sol·licituds serà de 15 dies hàbils a comptar des de l'endemà de la publicació de l'extracte de la convocatòria en el Diari Oficial de la Generalitat Valenciana.  
2. El termini de justificació de les inversions per a la convocatòria de l'exercici 2023 finalitza el dia 20 d'octubre de 2023.  
  
Apartat seté. Presentació sol·licituds  
1. Les sol·licituds d'ajudes es presentaran a través del model normalitzat degudament emplenades i signades digitalment pel president de l'ADSG i dirigides a la direcció general competent en matèria de ramaderia. En cas que no signe la sol·licitud el president de l'ADSG, el representant haurà de presentar l'acreditació de la representació per un mitjà vàlid en dret. Així mateix, se signaran electrònicament pels qui siguen competents per a això aquells documents que s'hi adjunten, la signatura dels quals siga obligatòria.  
2. Els sol·licitants, atés que en tot cas són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, presentaran les sol·licituds telemàticament a través de la seu electrònica de la Generalitat en la següent adreça electrònica sede.gva.es/es/proc14624, utilitzant els corresponents models normalitzats disponibles en aquesta.  
  
3. En el cas que alguna de les persones sol·licitants presente la seua sol·licitud presencialment, se la requerirà perquè l'esmene a través de la seua presentació electrònica en els termes previstos en l'article 68.4 de l'esmentada Llei 39/2015, d'1 d'octubre. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena.  
4. Les esmenes o les aportacions documentals posteriors a la presentació de la sol·licitud es realitzaran telemàticament en la seu electrònica de la Generalitat a través de l'adreça sede.gva.es/es/proc14624.  
  
5. Mitjançant la presentació de la sol·licitud, la persona sol·licitant manifesta sota la seua responsabilitat que totes les dades recollides en aquesta i en la documentació que s'hi adjunta són verídiques i que es troba en possessió de la documentació que així ho acredita, i queda a la disposició de la Generalitat per a la seua presentació, comprovació, control i inspecció posterior que es consideren oportuns.  
6. La sol·licitud s'acompanyarà dels documents indicats en l'article 6.4 de l'Ordre 15/2023, de 24 de maig, i, a més:  
a) Acreditació de la identitat de la persona jurídica sol·licitant, en cas de no autoritzar la seua consulta per l'òrgan gestor del procediment.  
b) Acreditació, quan siga procedent, de la identitat del representant legal, quan aquesta representació es duga a terme per una persona jurídica, en cas de no autoritzar la seua consulta per l'òrgan gestor del procediment.  
c) Acreditació d'estar al corrent de les obligacions tributàries, estatals i autonòmiques, i amb la Seguretat Social, en cas de no autoritzar o oposar-se a la seua consulta per l'òrgan gestor del procediment.  
L'acreditació de la documentació indicada s'efectuarà sense perjudici del que s'estableix en l'article 28.2 de la Llei 39/2015, d'1 d'octubre, del procediment administratiu comú de les administracions públiques. Quan l'administració actuant consulte o obtinga dades o documents en l'àmbit dels fins de la convocatòria que estiguen en el seu poder o que hagen sigut elaborats per qualsevol altra administració, el règim aplicable serà el següent:  
1. L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant l'Agència Estatal de l'Administració Tributària. En cas contrari, la persona interessada haurà d'aportar els documents acreditatius corresponents.  
2. L'òrgan gestor del procediment té potestat per a consultar les dades d'estar al corrent amb la Tresoreria de la Seguretat Social, consulta de dades d'identitat, així com les dades que consten en les aplicacions informàtiques del Registre d'Explotacions Ramaderes (REGA) i el Registre d'Identificació Animal de les Explotacions incloses en la relació de l'ADSG.  
3. L'òrgan gestor podrà verificar l'exactitud de les dades declarades per la persona interessada, d'acord amb el que s'estableix en la disposició addicional huitena de la Llei orgànica 3/2018, de 5 de desembre; en l'article 4 de la Llei 40/2015, d'1 d'octubre, de règim jurídic del sector públic, i en l'article 13 de la Llei 38/2003, de 17 de novembre, general de subvencions.  
d) Dades bancàries. Quan les ADSG necessiten donar d'alta o modificar un compte bancari per a la percepció de les ajudes convocades, aquesta actuació haurà de realitzar-se de manera telemàtica a través de la seu electrònica de la Generalitat (sede.gva.es/proc22648), d'acord amb l'article 6 de l'Ordre 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.  
e) Les persones sol·licitants o els seus representants hauran de subscriure les declaracions responsables següents, segons corresponga:  
1. Tindre la condició de PIME agrària.  
2. Complir els requisits per a obtindre la condició de beneficiari establits en els articles 13 i 14 de la Llei 38/2003, general de subvencions.  
3. Complir la normativa d'integració laboral de persones amb discapacitat o, si escau, cas, estar-ne exempt (Decret 279/2004, del Consell).  
  
4. No pertànyer a la categoria d'empreses en crisi, d'acord amb el que s'ha disposat en les directrius comunitàries sobre ajudes estatals de salvament i reestructuració d'empreses en crisi (2004/C244/02), i, en cas contrari, que l'ajuda es destina a compensar els costos de prevenció, control i erradicació de malalties animals i plagues vegetals, de conformitat amb l'article 26, apartats 8 i 9 del Reglament (UE) 2022/2472, de la Comissió, de 14 de desembre de 2022.  
5. No estar subjecta a ordre de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat interior.  
6. De comprometre's al compliment per part de totes les explotacions ramaderes integrants de l'ADSG, del programa anual zoosanitari vigent i de totes les mesures addicionals en matèria sanitària que disposen a aquest efecte les autoritats competents.  
7. D'haver sol·licitat o obtingut ajudes per al mateix fi o cost subvencionable. Amb indicació de quines, si escau.  
8. D'haver informat les persones de qui aporte dades o documentació en aquest procediment de: La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment; La possibilitat que l'Administració realitze consultes relacionades amb les seues dades per a comprovar, entre altres aspectes, la seua veracitat; del dret d'oposició que l'assisteix al fet que l'Administració tracte les seues dades, cas en el qual haurà de comunicar aquesta oposició a l'Administració als efectes oportuns.  
  
  
Apartat huité. Procediment de concessió i notificació  
1. La instrucció del procediment de concessió de subvencions correspon a les direccions territorials de la conselleria competent en matèria de sanitat animal, que realitzaran d'ofici totes les actuacions que consideren necessàries per a la determinació, coneixement i comprovació de les dades en virtut de les quals haja de formular-se l'informe d'avaluació. La persona titular de cada direcció territorial de la conselleria competent en matèria de sanitat animal emetrà a l'òrgan col·legiat un informe dels sol·licitants sobre el compliment dels requisits de l'ajuda per a la seua concessió.  
2. Vist informe d'avaluació de l'òrgan instructor, l'òrgan col·legiat realitzarà la proposta de concessió de les ajudes. Aquest òrgan estarà integrat per tres persones amb funcions en sanitat animal: una persona titular de la direcció de servei, que ostentarà el càrrec de presidència; una segona persona titular de la direcció de secció, que ostentarà la secretaria, i una tercera persona funcionària, designades per la direcció general competent en matèria de ramaderia.  
3. Vista la documentació aportada, inclosa la proposta de l'òrgan col·legiat, el director general competent en matèria de ramaderia, per delegació de la consellera competent en matèria de sanitat animal, resoldrà la concessió d'aquestes ajudes, esgotant la via administrativa.  
  
4. Segons s'estableix en l'article 18 de la Llei general de subvencions, la resolució de concessió es publicarà en el Diari Oficial de la Generalitat Valenciana, amb indicació de la convocatòria, el programa al qual s'imputen, el beneficiari, la quantitat concedida i la finalitat o finalitats de la subvenció. La resolució inclourà la concessió o denegació expressa de la subvenció i el seu import, de la qual estaran exclosos tots els impostos, i haurà de motivar degudament el sentit d'aquestes, així com el termini que s'atorgue d'execució de les inversions en la convocatòria anual.  
  
Apartat nové. Justificació  
El termini per a la justificació de les ajudes concedides finalitzarà el dia 20 d'octubre de 2023 i inclourà la documentació de l'article 9 de l'Ordre 15/2023, de 24 de maig.  
  
Apartat desé. Protecció de dades de caràcter personal  
1. La gestió de les ajudes comporta el tractament de dades de caràcter personal, per la qual cosa s'han de complir les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i la Llei orgànica 3/2018, de 5 de desembre, de protecció de dades personals i garantia dels drets digitals.  
2. De conformitat amb el que es preveu en els articles 13 i 14 del Reglament (UE) 2016/679 i en l'article 11 de la Llei orgànica 3/2018, de 5 de desembre, respecte al tractament de dades de caràcter personal, cal informar sobre el següent:  
a) Nom del tractament: ajudes en matèria agrícola, agroalimentària i desenvolupament rural de la conselleria competent en matèria d'agricultura.  
b) Identitat del responsable del tractament: persona titular de la sotssecretaria de la conselleria amb competències en matèria d'agricultura.  
  
c) Finalitat del tractament: gestionar ajudes en matèria agrària, agroalimentària i desenvolupament rural.  
d) Exercici de drets: les persones interessades tenen dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en la següent adreça d'internet: sede.gva.es/es/proc19970.  
e) Reclamacions: sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades de manera presencial o telemàtica, de conformitat amb el que es preveu en la següent adreça d'internet: sede.gva.es/es/proc22094, sense perjudici de la possibilitat de reclamar davant l'Agència Espanyola de Protecció de Dades.  
f) Es pot obtindre informació més detallada en l'enllaç següent: https://agroambient.gva.es/es/registre-de-tractaments.  
3. Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, tindrà l'obligació d'informar-les dels termes següents:  
  
- La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
- La possibilitat que l'Administració realitze consultes relacionades amb les seues dades per a comprovar-ne, entre altres aspectes, la veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant, o el seu representant legal, haurà d'haver obtingut aquesta autorització, que estarà disponible a requeriment de l'Administració en qualsevol moment.  
- La possibilitat i manera d'exercir els drets d'accés, rectificació, supressió, limitació del tractament o oposició que l'assisteixen en relació amb el tractament de les seues dades personals.  
  
Apartat onzé. Transparència, subministrament d'informació i dades obertes  
En compliment de la Llei 19/2013, de 9 de desembre, de transparència, accés a la informació pública i bon govern; de la Llei 1/2022, de 13 d'abril, de transparència i bon govern de la Comunitat Valenciana, i de l'article 18 de la Llei general de subvencions, les persones beneficiàries de la subvenció hauran de complir les obligacions de transparència següents:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana, recollides en l'article 3 de la Llei 1/2022, en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6, i l'econòmica i pressupostària de l'article 8. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència entitats privades, de GVA Oberta, a la qual es pot accedir en gvaoberta.gva.es/tep.  
  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de fer l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Les entitats o persones beneficiàries de subvencions estan obligades a subministrar a l'entitat concedent, després del requeriment previ, tota la informació que siga necessària per al compliment de les obligacions previstes en la Llei de transparència que aquesta requerisca, en el termini de 15 dies hàbils des del requeriment. Una vegada transcorregut el termini conferit en el requeriment sense que aquest haguera sigut atés, l'òrgan que ha realitzat el requeriment podrà acordar, després de l'advertiment i l'audiència previs a l'interessat, la imposició de multes coercitives en els termes previstos en l'article 5 de la Llei 1/2022.  
4. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Apartat dotze. Eficàcia  
Aquesta resolució tindrà efectes a partir de l'endemà de la publicació del seu extracte en el Diari Oficial de la Generalitat Valenciana.  
  
  
La present resolució posa fi a la via administrativa i contra aquesta podrà interposar-se, potestativament, un recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes, comptat des de l'endemà de la seua publicació, o bé un recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptats a partir de l'endemà de la seua publicació. Tot això, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 46.1 de la Llei reguladora de la jurisdicció contenciosa administrativa (Llei 29/1998, de 13 de juliol, publicada en el BOE 167, 14.07.1998).  
  
  
València, 15 de juny de 2023.- El director general d'Agricultura, Ramaderia i Pesca (p. d. Ordre 15/2023; DOGV 9606, 30.05.2023): Antonio Quintana Martínez.